మధ్యాహ్న భోజన పథకము
పాఠశాలలలో విద్యార్థులకు ఉచితంగా మధ్యాహ్నం పూట భోజన సదుపాయం కలిపించే ప్రభుత్వ విధానాన్ని మధ్యాహ్న భోజన పథకము ("Mid Day Meal Program") అంటారు. పేద బాల బాలికలు పేదరికం కారణంగా పాఠశాలకు వెళ్ళడం మానివేయకూడదనే ఉద్దేశంతో, అన్ని రాష్ట్రాలు, కేంద్ర పాలిత ప్రాంతాల్లో అమలు చేస్తున్న కేంద్ర ప్రభుత్వ పథకం ఇది. ఇందులో అన్ని పని దినాలలో విద్యార్థినీ విద్యార్థులకు ఉచితంగా భోజనం పెడతారు. బాలబాలికల్ని ఆకలి బాధ నుంచి దూరం చేయడం, పాఠశాలలో చేరేవారి సంఖ్యను, హాజరు అయ్యేవారి సంఖ్యను పెంచడం, పిల్లల్లో సామాజిక సమ భావన పెంపొందించడం, పౌష్టికాహార లోపాన్ని తగ్గించడం, ఈ పథకం యొక్క ముఖ్య లక్ష్యాలు. గుజరాత్, మరియు తమిళనాడు రాష్ట్రాలలో ఇది ఎప్పటినుంచో అమలులో ఉంది. నవంబర్ 28, 2001 సంవత్సరంలో సుప్రీం కోర్టు ధర్మాసనం మార్గనిర్దేశం నేపథ్యంలో ఈ పథకం ఇతర రాష్ట్రాలకు కూడా విస్తరించింది. తమిళనాడులోని పాఠశాలల అభివృద్ధి ఈ పథకం యొక్క విజయానికి చక్కని తార్కాణం.
గోదావరి ఎక్స్‌ప్రెస్
1974 ఫిబ్రవరి 1 న, భారత రైల్వే, విశాఖపట్నం నుండి హైదరాబాద్ మధ్యన తన మొదటి రైల్వే సర్వీస్ "వాల్తైర్-హైదరాబాద్ " రైలును ప్రకటించింది. ఈ రైలును రోజు నడుపుతున్నారు. విశాఖపట్నం నుండి సాయంత్రం 5:30 కి బైలుదేరి మరుసటి రోజు ఉదయం 6:45 నిమిషాలకు హైదరాబాద్ చేరుకుంటుంది. తిరుగు ప్రయాణం ల హైదరాబాద్ నుండి సాయంత్రం 5:15 నిమిషాలకు బయిలుదేరి మరుసటి రోజు ఉదయం 6:45 నిమిషాలకు చేరుకుంటుంది. పశ్చిమ గోదావరి మరియు తూర్పు గోదావరి ల ఉన్న 9 స్టేషన్లకు ఈ రైలు సదుపాయం ఉండటం వలన దీనికి అధికారికంగా గోదావరి ఎక్స్‌ప్రెస్ అని పరు పెట్టారు. 17 భోగిలున్న ఈ రైలను స్టీమ్ లోకోమోటివ్ ఇంజిన్ తో నడిపేవారు. సామర్లకోట నుండి రాజముండ్రి మధ్య గంటకు 50 కిలోమీటర్ల గరిష్ఠ వేగాన్ని చేరుకుంది. 1975 న ఈ రైలును కాకినాడ వరకు నడుపుతూ "స్లిప్ సర్వీస్"ను ప్రవేశపెట్టారు. దీనికి మరో 5 కోచ్ లు జోడించడం వలన విశాఖపట్నం నుండి రాజమండ్రి వెళ్ళే సింహాద్రి ఎక్ష్ప్రెస్స్తో పాటు ఈ రైలు "రెక్ షేరింగ్ అగ్రిమెంట్"లో చేరింది. కానీ 1980 లో సింహాద్రి ఎక్ష్ప్రెస్స్ ని భీమవరం వరకు పొడిగించి, కాకినాడ - సికింద్రాబాద్ మధ్య గౌతమి ఎక్ష్ప్రెస్స్ని ప్రవేశపెట్టటంతో గోదావరి ఎక్ష్ప్రెస్స్ కి రెక్ షేరింగ్ మరియు స్లిప్ సర్వీస్ ని రద్దు చేసారు. ఇచ్చిన 5 బోగీలు ఉంచుతూ, డీజిల్ లోకోమోటివ్ ఇంజిన్ ప్రవేశపెట్టారు. 1990 నాటికీ, గోదావరి ఎక్ష్ప్రెస్స్ కి మంచి పేరు వచ్చింది. దీంతో ఈ రైలుకు మరింత రద్దీ పెరిగింది. అధికారులు మరో 2 భోగీలను ఇచ్చారు. దీనితో కలిపి 24 భోగీలతో గోదావరి ఎక్ష్ప్రెస్స్ అప్పట్లో, దేశంలో పొడవైన రైలు సేర్విసుల్లో ఒకటిగా నిలిచింది. విశాఖపట్నం - విజయవాడ మరియు విజయవాడ - కాజీపేట - హైదరాబాద్ లైన్లను విద్యుదీకరణ చేయటంతో గోదావరి ఎక్ష్ప్రెస్ కు WAP-4 ఎలక్ట్రిక్ లోకోమోటివ్ ఇంజిన్ ను ప్రవేశపెట్టారు. దీంతో దక్షిణ మధ్య రైల్వే పరిధిలో 5 ఏ.సి. భోగిలతో నడిచే మొదటి రైలుగా గోదావరి ఎక్ష్ప్రెస్ మంచి పేరు సంపాదించుకుంది. జూన్ 1999 న వరంగల్ జిల్లా స్టేషన్ ఘన్పూర్ లో పట్టాలు తప్పటంతో గోదావరి ఎక్ష్ప్రెస్స్ మదటి ప్రమాదాన్ని నమోదు చేసుకుంది.
2000 న, గోదావరి ఎక్స్‌ప్రెస్ తన సొంత ఎయిర్ కండిషన్డ్ మొదటి తరగతి కోచ్ తో అమలు చేయబడిన దక్షిణ మధ్య రైల్వేలో మొదటి రైలు అయ్యింది, మరియు జోన్ లో 6 ఎయిర్ కండిషన్డ్ కోచ్ కలిగి ఉన్న మొదటి రైలు అయ్యింది .